Avril Lavigne positief oor haar stryd met Lyme-siekte | SARIE
Avril Lavigne positief oor haar stryd met Lyme-siekte
Avril Lavigne is verlede jaar met ernstige Lyme-siekte gediagnoseer nadat 'n besmette bosluis haar gebyt het. Die 31-jarige sangeres was vir 5 maande bedlêend, maar nou is haar toestand heelwat beter, berig Popsugar.
Dié siekte is nie aansteeklik nie en kan met die regte behandeling heeltemal genees word. Simptome sluit in 'n rooierige uitslag, spierpyn en ernstige hoofpyn.
Danksy Instagram hou sy haar miljoene aanhangers ingelig oor haar herstelproses. "Veg en oorwin," het sy onder dié foto van haar in 'n dokterspreekkamer geskryf.
Volgens Popsugar is Avril ook besig om geld in te samel vir kinders en jong volwassenes wat ook Lyme-siekte het.
A photo posted by Avril Lavigne (@avrillavigne) on Nov 3, 2015 at 4:35pm PST
Avril is vroeër vanjaar van haar man, die musikant Chad Kroeger, geskei. Hulle was slegs twee jaar getroud.